**ΔΕΛΤΙΟ ΤΥΠΟΥ**

***Παγκόσμια Ημέρα της Γυναίκας***

Όλα ξεκίνησαν στις 8 Μαρτίου του 1857, όταν γυναίκες εργάτριες κλωστοϋφαντουργίας στη Νέα Υόρκη πραγματοποίησαν απεργία, διαμαρτυρόμενες για τις απάνθρωπες συνθήκες εργασίας, τις πολλές ώρες εργασίας και τους χαμηλούς μισθούς τους. Στη συνέχεια, κινητοποιήθηκαν αρκετοί για την προώθηση της ισότητας των δύο φύλων, συμπεριλαμβανομένου του εκλογικού δικαιώματος και της ανάδειξης των γυναικών σε δημόσια αξιώματα. **Το 1977, με απόφαση της γενικής συνέλευσης του ΟΗΕ ορίστηκε η 8η Μαρτίου ως η Παγκόσμια Ημέρα για τα δικαιώματα της Γυναίκας και τη Διεθνή Ειρήνη.** Χρόνο με το χρόνο σημειώνεται σημαντική βελτίωση σχετικά με τη θέση της γυναίκας στην κοινωνία, στην εργασία, στην επιστήμη και σε άλλους τομείς, παρόλα αυτά, ακόμα και σήμερα, το γυναικείο φύλο δέχεται διακρίσεις και υφίσταται έμφυλη βία.

Γιορτάζοντας την Παγκόσμια Ημέρα της Γυναίκας, να θυμίσουμε ότι στον Δήμο Κομοτηνής, λειτουργεί εδώ και έξι χρόνια, Ξενώνας φιλοξενίας κακοποιημένων γυναικών, και γυναικών που υφίστανται πολλαπλές διακρίσεις, με στόχο την πρόληψη και καταπολέμηση κάθε μορφή βίας. Με την παροχή ψυχοκοινωνικής και εργασιακής συμβουλευτικής, την ενημέρωση για τα δικαιώματά τους, καθώς, και με τις δράσεις ενημέρωσης και ευαισθητοποίησης του κόσμου, ο στόχος μπορεί να επιτευχθεί.

Με αφορμή την Παγκόσμια Ημέρα της Γυναίκας και των έξι χρόνων λειτουργίας της δομής, θα πραγματοποιηθεί Ενημερωτική Εκδήλωση την Πέμπτη 12 Μαρτίου 2020, στις 6μ.μ., στο Πολυλειτουργικό Κέντρο Κομοτηνής, Γ. Μαρασλή 1, με θέμα: «Ψυχική ανθεκτικότητα και ανάπτυξη μετά τη βία».

**Ο Αντιδήμαρχος**

**Της Διεύθυνσης Κοινωνικών Πολιτικών**

**Ιωάννης Μουρτίδης**